

Sajtóközlemény – Pécs, 2021. szeptember 15.

**Európai Mobilitási Hét 2021**

Ökocaching Pécsen, most a bicikliddel!

Az Európai Mobilitási Hét célja a környezetbarát és fenntartható városi közlekedés népszerűsítése, mely idén **szeptember 16 és 22. között**, immár huszadik alkalommal kerül megrendezésre. Európa legnagyobb közlekedési-környezetvédelmi kampánya évről évre egyre népszerűbb Magyarországon is.

A program a városokban élő polgárok figyelmét kívánja felhívni arra, hogy fenntartható közlekedési alternatívákat próbáljanak ki.

**A 2021-es EURÓPAI MOBILITÁSI HÉT kampány arra ösztönzi az egyetemi és pécsi polgárokat, hogy válasszanak alternatív közlekedési módokat, illetve a sétát és a biztonságos kerékpározást kombinálják a tömegközlekedéssel.**

**Ökocaching – Fedezd fel bringáddal a pécsi kerékpárutakat!**

Az Európai Mobilitási Hét keretében, az Ökováros-Ökorégió Alapítvány és a Pécsi Tudományegyetem szervezésében egy kerékpáros kihívásra is invitálják a szervezők a pécsi és az egyetemi polgárokat!

A játék részletei megtalálhatók a [**PTE Zöld Egyetem**](https://zoldegyetem.pte.hu/hirek/okocaching_fedezd_fel_bringaddal_pecsi_kerekparutakat) weboldalán.

Az idei év mottója: **"Fenntartható közlekedés a biztonság és egészség jegyében."**

A rendezvénysorozat hazai koordinátora az Innovációs és Technológiai Minisztérium.